ທ່ານ Gates ທໍາການໂອ້ລົມສົນທະນາ ກັບເຈົ້າໜ້າທີ່ຈີນ
ລັດຖະມຸນຕີປ້ອງກັນປະເທດຈີນ ເຫັນດີນໍາຂໍ້ສະເໜີ ຂອງທ່ານ Gates ກ່ຽວກັບສາຍພົວພັນທາງດ້ານທະຫານ ລະຫວ່າງສອງປະເທດ.
ລັດຖະມຸນຕີປ້ອງກັນປະເທດຈີນ ກ່າວໃນວັນຈັນມື້ນີ້ວ່າ ທ່ານຕົກລົງເຫັນດີນໍາ ທ່ານ Robert Gates ລັດຖະມຸນ ຕີປ້ອງກັນປະເທດສະຫະລັດກ່ຽວກັບຄວາມຕ້ອງການ ທີ່ຢາກໃຫ້ສາຍພົວພັນທາງທະຫານລະຫວ່າງສອງປະ ເທດຢູ່ໃນຖານະທີ່ໝັ້ນຄົງຂຶ້ນ ແຕ່ທ່ານບໍ່ໄດ້ເວົ້າເຖິງ ການຮັບປະກັນທີ່ຈະບໍ່ໃຫ້ມີຄວາມຫຍຸ້ງຍາກຫລືແຕກ ແຍກກັນຂຶ້ນໃນອະນາຄົດນັ້ນ ຈຸດສໍາຄັນສໍາລັບທ່ານ Gates ທີ່ໄດ້ຈົ່ມວ່າມາເປັນເວລາດົນນານກ່ຽວກັບ ການຕິດຕໍ່ພົວພັນກັນທາງທະຫານຂອງຈີນເພື່ອປະ ທ້ວງການຕັດສິນໃຈທາງດ້ານການເມືອງຕ່າງໆເຊ່ນ ການຂາຍອາວຸດຂອງສະຫະລັດແກ່ໄຕ້ຫວັນນັ້ນ ທ່ານ Gates ຊຶ່ງເວລານີ້ກໍາລັງຢູ່ໃນກຸງປັກກິງເພື່ອພະຍາຍາມຮື້ຟື້ນການຕິດຕໍ່ພົວພັນ ທາງດ້ານທະຫານກັນຄືນ ຫລັງຈາກໄດ້ຕັດຂາດກັນມາເປັນເວລາ 1 ປີເຕັມນັ້ນກ່າວ ກັບບັນດາຜູ້ສື່ຂ່າວໃນວັນຈັນມື້ນີ້ວ່າ ທ່ານແລະລັດຖະມຸນຕີປ້ອງກັນປະເທດຈີນ ທ່ານ Liang Guanglie ເຫັນດີນໍາກັນຢ່າງແຂງແຂງ ນໍາຄວາມຈໍາເປັນເພື່ອໃຫ້ມີ ການຕິດຕໍ່ພົວພັນກັນທາງດ້ານທະຫານຢ່າງໜັກແໜ້ນນີ້ເພ່ືອລົດຜ່ອນໂອກາດ ຕ່າງໆໃນການເຂົ້າໃຈຜິດກັນ ແລະບໍ່ໃຫ້ປ່ຽນແປງໄປນໍາເລື້ອງການເມືອງນັ້ນ ທ່ານຫລຽງ ກ່າວຢູ່ໃນກອງປະຊຸມນັກຂ່າວດຽວກັນວ່າ ທ່ານກໍເຫັນດີຢາກໃຫ້ມີ ຄວາມສໍາພັນທາງທະຫານທີ່ໝັ້ນຄົງນີ້ເຊ່ນກັນ ແຕ່ທ່ານກໍບໍ່ໄດ້ປະຕິເສດຕໍ່ຄວາມ ແຕກແຍກກັນທີ່ອາດຈະມີຂຶ້ນໄດ້ໃນອະນາຄົດ ໃນກໍລະນີທີ່ມີການຂາຍອາວຸດໃຫ້ ໄຕ້ຫວັນຄັ້ງໃໝ່ໃນອະນາຄົດ ໂດຍກ່າວວ່າ ການຊື້ຂາຍອາວຸດທີ່ວ່ານີ້ສ້າງຄວາມ ເສຍຫາຍໃຫ້ແກ່ຜົນປະໂຫຍດທີ່ສໍາຄັນຂອງຈີນ